Source: https://ispis.sk/judikatura/KSKE/3Co23/2012
Timestamp: 2020-04-05 00:49:04+00:00

Document:
KSKE 3 Co 23/2012 - iSpis
iSpis Judikatúra – KSKE 3 Co 23/2012
KS v Košiciach, dátum 29.03.2012, sp.zn. KSKE 3 Co 23/2012
§ 208 OSP § 146 ods. 2 OSP § 149 ods. 1 OSP
Súd: Krajský súd Košice Spisová značka: 3Co/23/2012 Identifikačné číslo súdneho spisu: 7710204823 Dátum vydania rozhodnutia: 30. 03. 2012 Meno a priezvisko sudcu, VSÚ: JUDr. Ladislav Duditš ECLI: ECLI:SK:KSKE:2012:7710204823.1
Uznesenie Krajský súd v Košiciach v právnej veci žalobcu U. H. , nar. X.X.XXXX, bytom v X., J.. X. P. XXX/X, právne zast. U.. P. F., advokátom so sídlom v P., J.. Š.. O. XX, proti žalovanému E. J., nar. XX.X.XXXX, bytom v W., J.. X. XXXX/ právne zast. U.. F. Y., advokátom so sídlom v W., J.. Č. X, o návrhu na vyslovenie neplatnosti kúpnej zmluvy, o odvolaní žalovaného proti uzneseniu Okresného súdu Michalovce z 19. októbra 2011, č.k. 16C 57/2010-75
P r i p ú š ť a späťvzatie návrhu na začatie konania, zrušuje rozsudok a konanie zastavuje.
Žalobca je povinný nahradiť žalovanému trovy konania 252,03 eur na účet advokáta JUDr. F. Y. do 3 dní od právoplatnosti rozhodnutia.
Žalobca sa návrhom doručeným súdu dňa 20.4.2010 domáhal vyslovenia neplatnosti kúpnej zmluvy zo dňa 18.8.2009, predmetom ktorej bol predaj nehnuteľností v k.ú. X. zapísaných na D. Č.. XXX, a to parcela Č.. XXX/X - zastavané plochy a nádvoria o výmere 849m2 a rodinný dom súpisné č. 160 postavený na parcele Č.. XXX/X.
Okresný súd Michalovce (ďalej len súd prvého stupňa) rozsudkom z 19. októbra 2011, č.k. 16C 57/2010-75 návrhu vyhovel a žalovaného zaviazal zaplatiť žalobcovi náhradu trov konania vo výške 292,51 eur do 3 dní od právoplatnosti rozsudku, na účet právneho zástupcu žalobcu U.. P. F..
Proti rozsudku súdu prvého stupňa počas včas odvolanie žalovaný a vec bola predložená Krajskému súdu v Košiciach na rozhodnutie o tomto odvolaní dňa 19.1.2012.
Podaním zo dňa 8.2.2012, ktoré bolo Krajskému súdu v Košiciach doručené dňa 16.2.2012, žalobca súdu oznámil , že svoj návrh na začatie konanie berie v celom rozsahu späť a konanie navrhuje zastaviť.
Žalovaný prejavil súhlas so späťvzatím návrhu písomným podaním, doručeným odvolaciemu súdu 2. marca 2012. Náhradu trov konania si žalovaný uplatnil vo výške 252,03 eur.
Nakoľko žalovaný neoznámil súdu, že by mal vážne dôvody k nesúhlasu so späťvzatím žaloby, postupoval odvolací súd podľa citovaného ustanovenia, teda pripustil späťvzatie žaloby, zrušil rozsudok prvého stupňa a konanie zastavil.
O trovách konania bolo rozhodnuté podľa § 146 ods. 2 prvá veta O.s.p.. Konanie bolo zastavené v dôsledku späťvzatia návrhu žalobcu, čo znamená, že žalobca procesne zavinil zastavenie konania. Trovy žalovaného pozostávajú zo zaplateného súdneho poplatku za odvolanie 99,50 eura a trov právneho zastúpenia 153,53 euro za jeden úkon právnej služby za 57,-euro (podanie odvolania) , režijný paušál 1 x 7,21 euro a 1 x 7,41 euro a DPH v sume 25,42 euro. Podľa § 149 ods. 1 O.s.p. trovy je žalobca povinný zaplatiť na účet právneho zástupcu žalobcu.

References: § 208
 § 146
 § 149
 súd 
 súd 
 súd 
 súd 
 súd 
 § 146
 § 149